ആലപ്പാട്

കേരളത്തിലെ കൊല്ലം ജില്ലയിലെ കരുനാഗപ്പള്ളി താലുക്കിലെ ആലപ്പാട് ഗ്രാമപഞ്ചായത്തിൽ ഉൾപ്പെടുന്ന ഒരു തീരദേശ ഗ്രാമമാണ് ആലപ്പാട്. അറബിക്കടലിനും ടി.എസ്. കനാലിനും ഇടയിലുള്ള ഒരു ഇടുങ്ങിയ കരയിൽ സ്ഥിതി ചെയ്യുന്നതും ഏകദേശം 16 കിലോമീറ്റർ നീളമുള്ളതുമായ ഈ ഗ്രാമത്തിന്റെ ഏറ്റവും ഇടുങ്ങിയ ഭാഗം 33 മീറ്റർ വരെ നേർത്തതാണ്. ഗ്രാമപഞ്ചായത്തും സ്വകാര്യ വ്യക്തികളും കൈകാര്യം ചെയ്യുന്ന പാലങ്ങളും നാടൻ ബോട്ട് ഫെറികളും വഴിയാണ് ഈ ഗ്രാമം പ്രധാന ഭൂപ്രദേശവുമായി ബന്ധിപ്പിക്കപ്പെടുന്നത്. കരയുടെ തെക്കൻ ഭാഗത്ത് മുമ്പ് ഒരു പാലം മാത്രമേ ഉണ്ടായിരുന്നുള്ളുവെങ്കിലും 2004 ലെ സുനാമിക്ക് ശേഷം മറ്റ് രണ്ട് പാലങ്ങൾ കൂടി നിർമ്മിക്കപ്പെട്ടിട്ടുണ്ട്. IRELന്റെ അശാസ്ത്രീയമായ മണൽ ഖനനത്തിനെതിരെ ഗ്രാമത്തിൽ പ്രതിഷേധങ്ങൾ നടക്കുന്നുവരുന്നു.

 ഭരണം 
ആലപ്പാട് ഗ്രാമം ഇതേ പേരിലുള്ള ഗ്രാമപഞ്ചായത്തിലെ ഒരു വാർഡുകൂടിയാണ്. പലപ്പോഴും, മുഴുവൻ പഞ്ചായത്തും ആലപ്പാട് എന്ന് വിളിക്കപ്പെടുന്നുവെങ്കിലും പഞ്ചായത്ത് യഥാർത്ഥത്തിൽ ശ്രായിക്കാട്, അഴീക്കൽ, കുഴിത്തുറ, പറയകടവ്, ചെറിയഴീക്കൽ, പണ്ടാരത്തുരുത്ത് വെള്ളനാതുരുത്ത് തുടങ്ങി വിവിധ വാർഡുകൾ/സ്ഥലങ്ങളും ഉൾക്കൊള്ളുന്നു.

 2004 ലെ സുനാമി 
2004 ലെ സുനാമിയിൽ ഗ്രാമത്തിന്റെ ചില ഭാഗങ്ങൾക്ക് കേടുപാടുകൾ സംഭവിച്ചു. സുനാമിയിൽ കേരളത്തിലെ ഏറ്റവും കൂടുതൽ നാശനഷ്ടങ്ങൾ സംഭവിച്ച ഗ്രാമമായിരുന്ന ആലപ്പാട് ഗ്രാമത്തിലെ നിരവധി പേർക്ക് ജീവൻ നഷ്ടപ്പെട്ടു. ദുരന്തത്തിനുശേഷം, കൂടുതൽ പാലങ്ങളുടെ ആവശ്യകത മനസ്സിലാക്കിയ സംസ്ഥാന സർക്കാർ വടക്കൻ അഴീക്കലിൽ ഒരു പാലവും ചെറിയഴീക്കലിൽ മറ്റൊരു പാലവും നിർമ്മിച്ചു.

 ധാതുമണൽ ഖനനം 
കൊല്ലത്തെ പൊതുമേഖലാ സ്ഥാപനമായ കേരള മിനറൽസ് ആൻഡ് മെറ്റൽസ് ലിമിറ്റഡും (കെ.എം.എം.എൽ.) ഇന്ത്യൻ റെയർ എർത്ത്‌സും (ഐ.ആർ.ഇ.) ആലപ്പാട് ഗ്രാമ പ്രദേശത്ത് ധാതുമണൽ ഖനനം ആരംഭിച്ചു. 'സേവ് ആലപ്പാട്, സ്റ്റോപ്പ് മൈനിംഗ്' എന്ന മുദ്രാവാക്യം ഉയർത്തിയാണ് ആലപ്പാട് നിവാസികൾ കരിമണൽ ഖനനത്തിനെതിരെയുള്ള സമരം ആരംഭിച്ചത്.

സെൻസസ് വിവരങ്ങൾ 2011
InformationFigureRemarkജനസംഖ്യ21,655 പുരുഷന്മാർ10,689	    കുടുംബങ്ങൾ10,966    0-6 വയസ്സ് വരെയുള്ളവർ1,999  9.23% of  populationസ്ത്രീ ലിംഗാനുപാതം1026state av=1084സാക്ഷരതാ നിരക്ക്95.52 %	 state av=94.0പുരുഷ സാക്ഷരത95.88 %	സ്ത്രീ സാക്ഷരത95.18 %പട്ടികജാതി361പട്ടികവർഗം18

അവലംബം
http://www.census2011.co.in/data/village/628357-alappad-kerala.html

വർഗ്ഗം:കൊല്ലം ജില്ലയിലെ ഗ്രാമങ്ങൾ